**Na temelju članka 127. Zakona o odgoju i obrazovanju u osnovnoj i srednjoj školi („NN“ br. 87/08., 86/09., 92/10., 105/10., 90/11., 5/12., 16/12., 86/12, 126/12., 94/13. 152/14 i 7/17) i članka 61. Statuta Osnovne škole Antuna Masle - Orašac, Školski odbor Osnovne škole Antuna Masle - Orašac raspisuje:**

**NATJEČAJ**

 **za izbor i imenovanje ravnatelja/ice škole**

Za ravnatelja/icu može biti imenovana osoba koja ispunjava sljedeće uvjete prema Zakonu o odgoju i obrazovanju u osnovnoj i srednjoj školi:

1. završen studij odgovarajuće vrste za rad na radnom mjestu učitelja ili stručnog suradnika u školskoj ustanovi u kojoj se imenuje za ravnatelja, a koji može biti: a) sveučilišni diplomski studij ili b) integrirani preddiplomski i diplomski sveučilišni studij ili c) specijalistički diplomski stručni studij
2. uvjeti propisani člankom 106. Zakona o odgoju i obrazovanju u osnovnoj i srednjoj školi
3. najmanje 8 godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.
Ravnatelj/ica osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova, a iznimno ravnatelj/ica osnovne škole može biti i osoba koja u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu ("Narodne novine", br. 59/90., 26/93., 27/93., 29/94., 7/96., 59/01., 114/01. i 76/05.).

Uz pisanu prijavu na natječaj kandidati su dužni priložiti sljedeću dokumentaciju, u izvorniku ili ovjerenom presliku :

* dokaz o državljanstvu (domovnica)
* dokaz o stručnoj spremi (diploma)
* dokaz o stažu osiguranja ( potvrda ili elektronički zapis Hrvatskog zavoda za mirovinsko osiguranje i potvrda osnovne i/ili srednje škole o vrsti i trajanju poslova)
* životopis
* dokaz o položenom stručnom ispitu ili da je osoba oslobođena obveze polaganja
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju (ne starije od 6 mjeseci)
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. ZOOOSŠ.

Ravnatelj/ica se imenuje na vrijeme od pet (5) godina.

Pravo na podnošenje prijave imaju ravnopravno osobe oba spola.

Rok za podnošenje prijava je osam (8) dana od dana objave natječaja.

Pisane prijave s potrebnom dokumentacijom dostaviti na adresu: **Osnovna škola Antuna Masle - Orašac, Lujaci 2, 20 235 Zaton, s naznakom „Za natječaj za izbor i imenovanje ravnatelja/ice-ne otvarati“.**

Nepotpune i nepravodobno dostavljene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od isteka roka za podnošenje prijava**.**